চোডাগম আম্মান্না রাজা

সি. আম্মান্না রাজা বা চোডাগম আম্মান্না রাজা বিএ (৬ জুন ১৯০৯ - ২২ ফেব্রুয়ারি ১৯৯৯) ভারতীয় স্বাধীনতা আন্দোলনের একজন কর্মী এবং অন্ধ্রপ্রদেশ থেকে রাজ্যসভার সদস্য ছিলেন।Ammanna Raja Chodagam, Luminaries of 20th Century, Part I, Potti Sriramulu Telugu University, Hyderabad, 2005, pp: 24-5.

শৈশব এবং ব্যক্তিগত জীবন

চোডাগম আম্মান্না ১৯০৯ সালের ৬ই জুন অন্ধ্রপ্রদেশের কৃষ্ণা জেলার বন্দরে গান্ধম ভিরাইয়া নাইডু এবং নাগরত্নাম্মার ঘরে জন্মগ্রহণ করেন। তিনি তাঁদের এগারো সন্তানের একজন ছিলেন। তিনি রাজামুন্দ্রিতে পড়াশোনা করেন এবং ১৯৩২ সালে মাদ্রাজে স্নাতক (বিএ) ও এলটি সম্পন্ন করেন। তাঁর বাবার অবসর গ্রহণের পর, তিনি কিছু সময়ের জন্য সেকেন্দ্রাবাদ এবং বাপাতলায় শিক্ষিকা হিসেবে কাজ করেন।

১৯৪০ সালের ২৭শে আগস্ট তিনি চোডাগম জনার্দন রাওকে বিয়ে করেন। তাঁদের কন্যার নাম ঊর্মিলা এবং পুত্রের নাম কিশোর। চোডাগম জনার্দন রাও ভারতের পাঞ্জাবের বাকরা নাঙ্গাল বাঁধ প্রকল্পের একজন প্রধান সিভিল ইঞ্জিনিয়ার ছিলেন।

কর্মজীবন
১৯৩৭ সালে সরোজিনী নাইডু এবং দুর্গাবাই দেশমুখের সমর্থনে আম্মান্না এলুরু নির্বাচনী এলাকা থেকে ভারতীয় জাতীয় কংগ্রেসের সদস্য হিসেবে সংযুক্ত মাদ্রাজ বিধানসভায় নির্বাচিত হন। ১৯৩৯ সালের সেপ্টেম্বরে দ্বিতীয় বিশ্বযুদ্ধ শুরু হওয়ার সাথে সাথে কংগ্রেস দলের সকল সদস্য বিধানসভা থেকে পদত্যাগ করেন।

চোডাগম আম্মান্না রাজা ১৯৪০ সালে মহাত্মা গান্ধীর সাথে সত্যাগ্রহ আন্দোলনে অংশগ্রহণ করেন।

১৯৪৬ সালে তিনি আবার এলুরু নির্বাচনী এলাকা থেকে মাদ্রাজ বিধানসভার সদস্য নির্বাচিত হন। ১৯৪৬ থেকে ১৯৫২ সালের মধ্যে তিনি মাদ্রাজ বিধানসভার ডেপুটি স্পিকার ছিলেন। ১৯৪৭ সালে দেবদাসী প্রথা বিলোপের জন্য তিনি ডঃ মুথুলক্ষ্মী রেড্ডির সাথে যুক্ত থেকে বিধানসভায় লড়েছিলেন এবং আইন পাসে সাহায্য করেছিলেন।

১৯৫৫ সালে তিনি পশ্চিম গোদাবরী জেলার আত্তিলি থেকে অন্ধ্রপ্রদেশ বিধানসভায় নির্বাচিত হন।

তিনি ১৯৬২ সালের ৩রা এপ্রিল থেকে ১৯৬৮ সালের ২রা এপ্রিল পর্যন্ত কংগ্রেস দলের মনোনয়নে রাজ্যসভার সদস্য ছিলেন। ১৯৬৮ সালে তিনি রাজনীতি থেকে পদত্যাগ করেন এবং নারীদের কল্যাণের জন্য নিরলসভাবে কাজ করেন। ১৯৭৭ সালের অন্ধ্র প্রদেশের ঘূর্ণিঝড়ে বিধ্বস্ত অনেক মানুষকে তিনি সাহায্য করেছিলেন।

তিনি বেশ কিছু শিশুকে শিক্ষিত করেছেন, অন্যথায় যারা ছোটবেলা থেকেই শ্রম করতে বাধ্য হত। শিক্ষার কারণে এই শিশুদের চমৎকার জীবনের সম্ভাবনা তৈরি হয়। তাদের মধ্যে একজন আজ ভারতীয় সেনাবাহিনীতে অফিসার হিসেবে কর্মরত।

মৃত্যু
১৯৯৯ সালের ২২শে ফেব্রুয়ারি ভারতের সেকেন্দ্রাবাদে পরিবারের পাশে আম্মান্না মারা যান।

তিনি তাঁর পুত্র কিশোর, পুত্রবধূ নলিনী, নাতি-নাতনি জনার্দন এবং জ্যোৎস্নাকে রেখে গেছেন। তিনি তাঁর কন্যা ডাক্তার উর্মিলা, জামাতা ডাক্তার রমন রাও, নাতি-নাতনি ডাক্তার জনার্দন এবং জ্যোতিকেও রেখে গেছেন।

 তথ্যসূত্র 

 বহিঃসংযোগ 

 রাজ্যসভার ওয়েবসাইটে সি. আম্মান্না রাজার বায়োডাটা।
বিষয়শ্রেণী:মাদ্রাজ বিধানসভার সদস্য ১৯৫২-১৯৫৭
বিষয়শ্রেণী:রাজ্যসভার নারী সদস্য
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:অন্ধ্রপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:১৯৯৯-এ মৃত্যু
বিষয়শ্রেণী:১৯০৯-এ জন্ম
বিষয়শ্রেণী:তেলুগু রাজনীতিবিদ
বিষয়শ্রেণী:অন্ধ্রপ্রদেশের রাজ্যসভা সদস্য